





**Private Barnehagers Landsforbund**

Hovedoppgjøret 1. mai 2020

oo000oo

**Dokument 1**

**5. oktober kl. 09.00**

*Foreslåtte endringer i kursiv og understreket.*

Krav om sletting av tekst markeres med overstrykning.

**Hovedavtale**

1. **Avtalens målsetting og virkeområde**
	1. **Innledning**

Formålet med denne avtalen er at partene gjennom samarbeid, medbestemmelse og medansvar skal utvikle et godt arbeidsmiljø mellom arbeidstaker og arbeidsgiver.

Den erfaring og innsikt som de ansatte har, skal gjennom samarbeid mellom arbeidstaker og arbeidsgiver komme til nytte for både virksomheten og den enkelte arbeidstaker.

Partene er enige om at det er av avgjørende betydning for gode forhold på arbeidsplassen at samarbeidet mellom virksomhetens representanter og de tillitsvalgte foregår i rasjonelle og betryggende former. De tillitsvalgte må få forholdene lagt til rette slik at de kan ivareta sine oppgaver etter de retningslinjer som er fastsatt i denne avtale.

Medbestemmelsesretten skal utøves effektivt og rasjonelt og være tilpasset virksomhetens organisering.

*Partene er enige om at samarbeid på arbeidsplassnivå basert på kunnskap for et mer inkluderende, helsefremmende og forebyggende arbeidsmiljø, har stor betydning for kvaliteten i barnehagen. Partene sentralt og lokalt har et felles mål om å redusere sykefravær og forebygge tidlig frafall fra arbeidslivet. Et inkluderende arbeidsliv skal bidra til at den enkeltes ressurser og arbeidsevne utvikles og benyttes i aktivt arbeid.*

*De sentrale parter skal minst to ganger i året avholde kontaktmøter. Sentralt kontaktmøte*

*har blant annet til formål å bidra til at partene lokalt følger opp hovedavtalens intensjoner*

*om samarbeidsformer og medbestemmelse.*

*Partene er enige om at klima- og miljøtiltak i virksomhetene inngår som en del av partssamarbeidet.*

**2 Definisjoner**

*Endres til*

**2.2 Hovedtillitsvalgt**

(….) ~~De lokale parter kan avtale at det etableres en egen ordning med hovedtillitsvalgte i forhold til eier som har flere barnehager~~  *I barnehagekjeder med flere barnehager skal det opprettes en hovedtillitsvalgtordning.*

*Kommentar: Styrking av partssamarbeidet på virksomhetsnivå. Viktig at medbestemmelse skjer på det nivået beslutninger tas, når dette ikke er i den enkelte barnehage.*

**3 Tillitsvalgtes og virksomhetens rettigheter og plikter**

**3.2 Arbeidsgivers plikter i forhold til tillitsvalgte**

*Tillegg*

3.2.1 (….)

* Omlegginger av viktighet for arbeidstakerne og deres arbeidsforhold, *inkludert klima og miljøtiltak.*
* Sysselsettingsspørsmål, herunder planer om utvidelser og innskrenkninger.

*Tillegg og strykning*

**3.6** Utdanningsforbundet:

 Lokalplan: Årsmøte i lokallaget, *lokallagsstyret*.

Fylkesplan: Årsmøte i fylkeslag, fylkesstyre, arbeidsutvalg, ~~styret for seksjon barnehage~~, ledermøte, fylkesstyrets rådgivende organ.

**Hovedtariffavtale**

**KAP. 1 FELLESBESTEMMELSER**

**Generell merknad til kap. 1 (side 40) – *overskriften utheves med fet skrift.***

KAP. 3 LØNNSSYSTEM

* 3.2.2 – 3.2.6

Det gis generelle tillegg iht. tabell. (Vedlegg 1)

* 3.2.7

Styrere gis et generelt tillegg på 0,3 % beregnet av grunnlønn pr. 30.04.2020.

* Minstelønnssatsene heves tilsvarende de generelle tilleggene for alle stillingsgrupper 3.2.2 – 3.2.7 jfr. Vedlegg 1.
* Generelle tillegg og heving av minstelønnssatsene gis med virkning fra 01.09.2020.

**3.1 Innledende bestemmelser**

*Endres til*

2. Det gis generelt tillegg som spesifisert under de enkelte stiger. ~~Dette tillegget er inkluder i minstelønnssatsene.~~ *Minstelønnssatsene reguleres tilsvarende det generelle tillegget.*

**3.2 Stillingsoversikt**

3.2.1 Stillingsoversikten med lønnsplasseringer

*Tillegg*

(….)

|  |  |  |
| --- | --- | --- |
| Stillinger med krav omhøyskoleutdanning ogkrav om ytterligerespesialutdanning | Spesialpedagog | Se punkt om 3.2.6 |
| *Stillinger med krav* *om mastergrad* | *Barnehagelærer med**mastergrad* |  |
| Styrer med godkjent Utdanning | StyrerDaglig leder | Se punkt 3.2.7 |
|  |  |  |

**3.3 Diverse lønnsbestemmelser**

*Ny bestemmelse*

***3.3.2 Avlønning av arbeidstakere med fagbrev***

*Ansatte med relevant fagbrev skal lønnsinnplasseres som fagarbeidere, jf. 3.2.3 Lønnsstige fagarbeidere.*

3.3.~~2~~3 Tilleggs-/videreutdanning

Nummerering endres som følge av ny 3.3.2

***Nedsette et redaksjonsutvalg*** *som skal ha en teknisk gjennomgang av tariffavtalen, samt vedleggene, inkludert den nye barnehagepensjonsordningen.*

***Partssammensatt utvalg om et helsefremmende og forebyggende arbeidsmiljø***

* ***De sentrale partere skal*** *ta felles ansvar for å bringe kunnskap om hva som kan bidra til et helsefremmende og forebyggende arbeidsmiljø ut på arbeidsplassnivået slik at de lokale parter har et kunnskapsbasert grunnlag for drøftingene. Slike drøftinger bør blant annet handle om helsefremmende organisering av arbeidet, bemanning, samt livsfaserettede tiltak, kompetanseutvikling og kompetansemobilisering.*
* ***De sentrale parter skal*** *bidra til å identifisere områder der det i dag ikke er et rimelig felles kunnskapsgrunnlag om hva som kan bidra til et helsefremmende og forebyggende arbeidsmiljø og ta initiativ til eller påvirke at det blir gjennomført mer forskning på disse områder.*
* ***Et partssammensatt utvalg skal*** *diskutere hvorvidt dagens tariffbestemmelser bidrar til et helsefremmende og forebyggende arbeidsmiljø som kan redusere sykefraværet og øke avgangsalderen, og foreslå eventuelle endringer i tariffavtalen basert på den kunnskap som foreligger.*

*Kommentar:*

*Med utgangspunkt i hva forskningen forteller oss om hva som virker ønsker vi et partssammensatt utvalg som kan se på det lokale partssamarbeidet slik at det kan bidra til et mer forebyggende og helsefremmende arbeidsmiljø.*

*Bakgrunnen er godt oppsummert i brosjyren utgitt av STAMI «Det handler om arbeidet», og i vedlagte rapporter:*

<https://stami.no/content/uploads/2018/12/Dethandleromarbeidet-4s-15x15cm-TRYKKFIL.pdf>

<https://www.regjeringen.no/contentassets/c89014aac25b4e39b24b1b0fe8c9195e/rapport-partssamarbeid-og-forebyggende-arbeidsmiljo-2018.pdf>

*Rapporten om trepartssamarbeid som drivkraft i kommunal tjenesteutvikling – Sintef og Fagforbundet. 2019:01412.*

***Videreføring av partssammensatt utvalg om masterkompetanse***

*Partene skal i løpet av kommende periode fullføre kartleggingen av status rundt bruk av masterkompetanse, og identifisere på hvilken måte slik kompetanse kan benyttes i PBL-barnehagene framover, for å gi best mulig tilbud til barna.*

*Utvalget skal også se mer helhetlig og bredt på kompetansebehovet i barnehagene.*

**Partssammensatt utvalg om overgangen til privat AFP**

*Det nedsettes et partssammensatt utvalg som skal vurdere og foreslå ulike måter å gjennomføre overgang til ny AFP-ordning i PBL-området, herunder kostnadsrammer, avvikling av gammel ordning, gjennomgang av innfasing for å sikre at enkeltgrupper ivaretas og kompensasjon med nye beregninger som inkluderer virkningen av privat AFP (jfr protokoll fra 2019). Arbeidet skal danne grunnlaget for forhandlingene i hovedoppgjøret i 2022 med sikte på å innføre privat AFP senest 1. januar 2023, jfr. protokoll av 26. august 2019.*

*Kommentar:*

*For å komme i mål med innføring av privat AFP mener arbeidstakersiden at forarbeidet må være gjennomført i god tid før hovedoppgjøret i 2022.*

**Det tas forbehold om nye og endrede krav**

**Vedlegg 1**

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
| 3.2.2 | Ansiennitet | Tillegg pr. 01.09.2020 | Minstelønn pr. 01.09.2020 |
| Assistent | 0 |  1 400  |  314 200  |
| Assistent | 4 |  1 400  |  319 500  |
| Assistent | 6 |  1 400  |  325 500  |
| Assistent | 8 |  1 400  |  337 700  |
| Assistent | 10 |  1 400  |  377 100  |
| Assistent | 16 |  1 400  |  410 600  |
| Assistent | 20 |  1 400  |  410 600  |
|  |  |  |  |
| 3.2.3 | Ansiennitet | Tillegg pr. 01.09.2020 | Minstelønn pr. 01.09.2020 |
| Fagarbeidere | 0 |  1 400  |  362 300  |
| Fagarbeidere | 4 |  1 400  |  371 500  |
| Fagarbeidere | 6 |  1 400  |  376 000  |
| Fagarbeidere | 8 |  1 400  |  386 900  |
| Fagarbeidere | 10 |  1 400  |  425 800  |
| Fagarbeidere | 16 |  1 400  |  436 400  |
| Fagarbeidere | 20 |  1 400  |  436 400  |
|  |  |  |  |
| 3.2.4 | Ansiennitet | Tillegg pr. 01.09.2020 | Minstelønn pr. 01.09.2020 |
| Barnehagelærer | 0 |  1 400  |  431 100  |
| Barnehagelærer | 4 |  1 400  |  435 200  |
| Barnehagelærer | 8 |  1 400  |  451 400  |
| Barnehagelærer | 10 |  1 400  |  501 400  |
| Barnehagelærer | 16 |  1 400  |  506 400  |
|  |  |  |  |
| 3.2.5 | Ansiennitet | Tillegg pr. 01.09.2020 | Minstelønn pr. 01.09.2020 |
| Pedagogiske ledere | 0 |  1 600  |  449 500  |
| Pedagogiske ledere | 4 |  1 600  |  455 100  |
| Pedagogiske ledere | 8 |  1 600  |  471 600  |
| Pedagogiske ledere | 10 |  1 600  |  526 600  |
| Pedagogiske ledere | 16 |  1 600  |  536 600  |
|  |  |  |  |
| 3.2.6 | Ansiennitet | Tillegg pr. 01.09.2020 | Minstelønn pr. 01.09.2020 |
| Spesialpedagog | 0 |  1 600  |  455 300  |
| Spesialpedagog | 4 |  1 600  |  467 600  |
| Spesialpedagog | 8 |  1 600  |  479 200  |
| Spesialpedagog | 10 |  1 600  |  526 600  |
| Spesialpedagog | 16 |  1 600  |  536 600  |
|  |  |  |  |
|  |  |  |  |
| 3.2.7 | Ansiennitet | Tillegg pr. 01.09.2020 | Minstelønn pr. 01.09.2020 |
| Styrer | 0 - 3,9 |  0,3 % av grunnlønn  |  544 800  |
| Styrer | 4 - 6,9 |  0,3 % av grunnlønn  |  544 800  |
| Styrer | 7 - 9,9 |  0,3 % av grunnlønn  |  561 100  |
| Styrer | 10 - 13,9 |  0,3 % av grunnlønn  |  583 200  |
| Styrer | 14 - 16,9 |  0,3 % av grunnlønn  |  595 200  |
| Styrer | 17 - 20,9 |  0,3 % av grunnlønn  |  607 300  |
| Styrer | 21 - 26,9 |  0,3 % av grunnlønn  |  614 500  |
| Styrer | 27 + |  0,3 % av grunnlønn  |  624 900  |